Diari Oficial de la Generalitat Valenciana


Sumari del DOGV 6663, del 01-12-2011 (2011/11213)

Notificació de la sentència dictada en el judici verbal número 2105/2010.
-------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11988


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici verbal número 2105/2010. [2011/11690]  
Judici verbal 002105/2010-B   
De: Banco Santander, SA.  
Procuradora: Dolores M.ª Olucha Varella.  
Contra: Claudia Marcela Restrepo Ochoa.   
En aquest procediment de judici verbal número 2105/2010 seguit a instàncies de Banco Santander, SA, contra Claudia Marcela Restrepo Ochoa s'ha dictat la sentència, que, literalment, és com segueix:   
«Sentència número 93/2011   
Jutgessa que la dicta: Sofía Díaz García.  
Lloc: Castelló de la Plana.  
Data: 4 de maig de 2011.  
Part demandant: Banco Santander, SA.  
Advocada: María Dolores Monsonís Chordá.  
Procuradora: Dolores M.ª Olucha Varella.  
Part demandada: Claudia Margela Restrepo Ochoa.  
Antecedents de fet  
Primer. El procurador de la part actora va interposar un escrit de demanda que va correspondre a aquest Jutjat per torn de repartiment, en el qual després d'exposar els fets i fonaments de dret que va considerar aplicables a les seues pretensions va sol·licitar l'estimació de la demanda.  
Segon. Una vegada admesa a tràmit la demanda per un decret de 29 de setembre de 2010, es van citar les parts a la vista que va tindre lloc el dia 4 de maig de 2011.  
En l'acte esmentat va comparéixer la part actora, que va ratificar la seua demanda, però no ho va fer així la part demandada, que va ser declarada en rebel·lia. Una vegada rebut el plet a prova i després de practicar la que va ser declarada pertinent, van quedar les actuacions concluses per a dictar sentència.  
Tercer. En la substanciació d'aquest procediment s'han observat totes les formalitats de l'ordre processal.  
Fonaments de dret  
Primer. En aquesta relació juridicoprocessal la part actora exercita una acció de reclamació d'una quantitat basada en una relació contractual prèvia de contracte de targeta de crèdit, en relació amb els articles 1254 i següents del Codi Civil.  
Segon. De la pràctica probatòria desenvoupada en les actuacions consistent en una prova documental adjunta a la demanda s'acredita que l'actor actual va subscriure amb el demandat, en data 16 d'abril de 2007, un contracte de targeta de crèdit, sobre la base del qual es va lliurar a la demandada una targeta de crèdit. En data 11 d'abril de 2008 el pendent total de tornar per la demandada per l'ús d'aquesta targeta puja a 3.152,49 euros segons el certificat expedit pel banc.   
Així mateix, és aplicable l'article 304 de la Llei d'Enjudiciament Civil, que disposa que «Si la part citada per a l'interrogatori no compareix al judici, el tribunal podrà considerar reconeguts els fets en què aquesta part haguera intervingut personalment, la fixació dels quals com a certs li siga totalment perjudicial". És el que s'ha esdevingut en aquest cas, ja que després d'haver-se citat la demandada a la vista no va comparéixer; i per tant es considera reconeguda la relació contractual entre les parts litigants i el deute que es reclama.   
Tercer. Els interessos que es produïsquen seran els que disposen els articles 1100 i 1108 del Codi Civil.  
Quart. Pel que fa a les costes causades en aquest procediment, en aplicació del que disposa l'article 394.1 de la Llei d'Enjudiciament Civil, atés que s'estima la demanda, les costes s'han d'imposar a la part demandada.  
Vistos els preceptes legals esmentats, concordants i altres aplicables de manera especial i general al cas d'actuacions.   
  
Dispositiva  
Estime la demanda interposada per la procuradora Dolores Olucha Varella, en nom i representació de Banco Santander, SA, i condemne Claudia Marcela Restrepo Ochoa a pagar a l'actora la quantitat de 3.152,49 euros més els interessos pactats, amb la imposició expressa a la demandada de les costes causades.  
Notifiqueu aquesta resolució a les parts.  
Expediu una testimoniança d'aquesta resolució perquè conste en les actuacions, i porteu-ne l'original al llibre de sentències.  
Aquesta és la meua sentència, que pronuncie, mane i firme.   
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, es constituirà un dipòsit de 50 €, que es tornarà només en el cas que el recurs siga estimat. En cap cas serà admesa una consignació per un import diferent de l'indicat. El dipòsit haurà de ser ingressat en el compte de consignacions i dipòsits número 631913085/02/número procediment, amb tants 0 a l'esquerra fins a completar 4 dígits, tot incloent el número de procediment/10. en el camp «Concepte» s'indicarà el codi «02 civil-apel·lació» i la data de la resolució objecte de recurs amb el format dd/mm/aaa.   
  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe. Castelló de la Plana, 4 de maig de 2011».  
I atés que la demandada esmentada, Claudia Marcela Restrepo Ochoa, es troba en parador desconegut, expedisc aquest edicte a fi que servisca de notificació de forma deguda.  
  
Castelló de la Plana, 4 de maig de 2011.- La secretària judicial: Pilar Irles Martínez.